En gammel lade, der står op ad stuehus på en adresse på Gl. Aalborgvej øst for Allestrup, er lagt i ruiner efter en kraftig ildebrand natten til søndag. Det oplyser vagtchef hos Nordjyllands Politi Karsten Højrup. Politiet fik en melding klokken 22.40 om, at der var gået ild i tagkonstruktionen på laden, og at bygningen var på vej til at brænde ud. - Årsagen til branden er endnu ukendt. Det kan have været noget el, men vi ved det ikke endnu. Der er ikke noget, der tyder på, at branden er påsat. Nu bliver der fulgt op på branden for at bestemme årsagen, siger Karsten Højrup. Laden blev brugt til opbevaring af halm, og der var ingen dyr i bygningen. Ejeren af laden er efterfølgende blevet kontaktet. Branden var meget kraftig, og beredskabet havde store problemer med at få ilden slukket. Flammerne blev ved med at brænde til langt ud på natten.

Opsummering:
En kraftig brand i en lade nær Aalestrup sendte brandfolkene på overarbejde natten til søndag.